b'\n_START_ARTICLE_\nDrobnica\n_START_PARAGRAPH_\nDrobnica je pojem, ki predstavlja ovce, koze in njihovo meso._NEWLINE_Meso drobnice so v preteklih stoletjih u\xc5\xbeivali ve\xc4\x8d kot zdaj. Po drugi svetovni vojni je meso drobnice v prehrani Slovencev manj pomembno, ob\xc4\x8dasno ga jedo na alpskem obmo\xc4\x8dju in Beli krajini. Janj\xc4\x8dke in kozli\xc4\x8dke so klali doma in pekli na ra\xc5\xbenju. Iz krvi je\xc5\xa1prenove in prosene ka\xc5\xa1e so pripravljali krvne pe\xc4\x8denjake. Meso drobnice so pripravljali tudi druga\xc4\x8de, npr. v kumari\xc4\x8dni, vinski ali zelenjavni omaki. Podobno kakor pra\xc5\xa1i\xc4\x8dje meso so su\xc5\xa1ili tudi ov\xc4\x8dje in kozje. Posu\xc5\xa1eno so jedli z zelenjavnimi in mo\xc4\x8dnatimi jedmi ob te\xc5\xbejih delih. Posebno cenjen je bil ko\xc5\xa1trun._NEWLINE_Drobnica je pomembna tudi zaradi mle\xc4\x8dnih izdelkov in volne.'